दूऐ दिन उसने सबनीं सेलड़िएं गी अपने कुर्ते बल्ला सुनाया। रक्खो, बैन्ती ते हुकमीं उसदा कुर्ता दिक्खने गी बी आइयां। कुर्ता दिखदे गै ओ टऊ जन ओई गेइयां। रक्खो बोली "बड़ा गै शैल ऐ"। ते बैन्ती ने बी आखेया जे मेरी बुआ दा इक कुर्ता बी इऐ नेया ऐ पर उदा रंग इदे कन्ने नेईं मिलदा। पर हुकमी ने बी खरा करारा जबाब दित्ता। आखन लगी रंगै दा गै फर्क नेईं, "ए चीज गै होर ऐ"। ते फ्ही त्रैवै जनियां हसदे हसदे गेइयां उठी।